# name
Discriminació, xenofòbia i violència: la cara oculta del covid-19

# metadata.dc.description.abstract[].value
La vida social és complexa i per conviure de manera raonablement harmònica amb els nostres conciutadans ens cal utilitzar sovint certes dosis de tolerància. La tolerància és la disposició que tenim per aguantar i respectar les conviccions i les accions de les altres persones, malgrat que potser les desaprovem. Es pot aplicar a molts nivells, des dels més locals, com per exemple amb els veïns que considerem 'de tota la vida', fins a l'escala més globalitzada, amb persones d'altres cultures o que viuen en altres indrets del món. Segons indiquen diversos estudis, una de les conseqüències col·laterals de la pandèmia de covid-19 és una disminució de la tolerància. Això ha comportat un augment generalitzat de comportaments agressius, entre els quals hi ha els relacionats amb conductes discriminatòries, xenòfobes i violentes. L'explicació, que en cap cas s'ha d'entendre com una justificació, es pot trobar en les respostes conductuals que podem tenir davant de situacions que percebem com una amenaça o que ens generen frustració. I la possibilitat d'emmalaltir és, lògicament, una amenaça. I les restriccions que s'han imposat per evitar contagis també generen frustració.

# metadata.dc.rights[].value
(c) Edició de Premsa Periòdica Ara, 2020

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Discriminació, xenofòbia i violència: la cara oculta del covid-19